stanford-oval/wikipedia huggingface dataset:
Wolfram Sievers

Wolfram Sievers
Wolfram von Sievers (10. heinäkuuta 1905 – 2. kesäkuuta 1948) oli saksalainen natsitohtori, joka toimi Ahnenerben pääsihteerinä vuosina 1935–1945.
Sievers syntyi Hildesheimissä vuonna 1905 ja työskenteli jonkin aikaa kirjakauppiaana. Hän liittyi kansallissosialistiseen puolueeseen vuonna 1929 ja työskenteli myöhemmin Dachaun keskitysleirillä August Hirtin kanssa ja siirtyi 1943 sijaisjohtajaksi valtakunnan tutkimustoimistoon. Sievers osallistui ja johti muun muassa altistumis- ja jäädytystutkimuksia keskitysleireillä. Kokeissa vankeja pidettiin jääkylmässä vedessä kunnes he menettivät tajuntansa tai kuolivat. Yhteensä noin 280–300 vankia kuoli näissä jäädytyskokeissa. Sieversiä kutsuttiin ”natsi-Siniparraksi” johtuen tavasta kerätä irtisahattuja juutalaisten päitä.
Sievers tuomittiin sodan jälkeen kuolemaan 20. elokuuta 1947 rikoksista ihmisyyttä vastaan 
lääkärioikeudenkäynnissä, ja hirtettiin 2. kesäkuuta 1948.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wolfram Sievers
Vourliótes

| Vourliótes Βουρλιώτες |
| --- | --- |
 Vourliótesin kylä.
 Vourliótes
 Koordinaatit: 37°47′6″N, 26°50′52″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kylä
 – Kallikrates-koodi:  5601010501
Korkeus:  300 m
Väkiluku (2011):  376
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vourliótes (kreik. Βουρλιώτες; myös Vurliótes) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Vathýn kuntaan ja vuodesta 2011 lähtien Sámoksen kunnan Vathýn kunnallisyksikköön. Kylän väkiluku on 376 (vuonna 2011).
Vourliótesin kylää.
Vourliótesin kylä sijaitsee Sámoksen pohjoisissa sisäosissa noin 21 kilometriä länteen saaren pääkaupungista Sámoksen kaupungista ja noin 20 kilometriä itään Karlóvasista. Se on rakennettu Karvoúnis-vuoren pohjoisrinteeseen noin 300 metrin korkeuteen merenpinnasta laskettuna. Kylä on syntynyt 1500-luvulla. Sen ensimmäiset asukkaat tulivat Vähästä-Aasiasta Voúrlan kylästä, mistä kylä on saanut nimensä. Hieman lännempänä sijaitsee Manolátesin kylä. Kylien välillä kulkee vaellusreitti.
Vourliótes muodostaa myös laajemman kyläyhdyskunnan (Τοπική Κοινότητα Βουρλιωτών, Topikí Koinótita Vourliotón), johon kuuluvat varsinaisen Vourliótesin kylän lisäksi kylät Avlákia ja Kámpos sekä Vrontianín luostari (Moní Vrontá). Koko yhdyskunnan väkiluku on 501.
Aiheesta muualla

Kuvia tai muita tiedostoja aiheesta Vourliótes Wikimedia Commonsissa
Wilhelm Carlsson

| Wilhelm Carlsson |
| --- | --- |

Henkilötiedot
Syntynyt: 13. elokuuta 1834 Huittinen, Suomi
Kuollut: 12. marraskuuta 1875 (41 vuotta) Nastola, Suomi
Ammatti:  kirkkoherra, paikallishistorioitsija, kirjailija
Vanhemmat:  Kaarle Kaarlenpoika (Sillanmäki) ja Leena Heikintytär
Siviilisääty:  naimisissa
Puoliso:  Julia Matilda Fredrika Sofia Aulén
Wilhelm Carlsson (13. elokuuta 1834 Huittinen – 12. marraskuuta 1875 Nastola) oli suomalainen kirkkoherra, paikallishistorian tutkija ja uskonnollinen kirjailija.
Carlssonin vanhemmat olivat itsellinen Kaarle Kaarlenpoika (Sillanmäki) ja Leena Heikintytär. Hän pääsi ylioppilaaksi Turun lukiosta 1856 ja suoritti Helsingin yliopistossa teologian erotutkinnon 1857. Carlsson vihittiin papiksi 1858. Hän  toimi Pirkkalassa kirkkoherran apulaisena ja vt. kirkkoherrana 1858–1865, kappalaisena Jämijärvellä 1865–1875 ja Nastolan kirkkoherrana 1875. Hänen kirjallinen tuotantonsa koostuu pääasiassa uskonnollisista teoksista mutta hän kirjoitti myös pari pitäjänkuvausta. Carlsson suomensi myös ulkomaista uskonnollista kirjallisuutta. Kaikkiaan Carlsson kirjoitti itse tai suomensi yhteensä noin 50 teosta.
Carlsson perusti kansakouluja ja kirjastoja.
Wilhelm Carlsson oli naimisissa vuodesta 1863 Julia Matilda Fredrika Sofia Aulénin kanssa.
Teoksia

Evangeliumin oppi omasta vanhurskaudesta ja Christuksen vanhurskaudesta : viisi saarnaa. Wilen, Turku 1860
P. Raamatun muinais-tietoja Palestinasta, Vapahtajamme Kristuksen syntymämaasta ja sen asukkaista. Lillja, Turku 1860
Palestinan maantiede karttane : Beskowin matkakertomusta y.m. seuraten. J. W. Lillja ja kumpp, Turku 1862
Jesuksen Kristuksen elämäkerta : ajan-järjestyksessä neljästä evangeliumista kokoiltu. Wilen, Turku 1864
Jesuksen Kristuksen elämäkerran sisältö : ainehisto edelliseen. Wilen, Turku 1864
Hengellisiä kertomuksia ja kuvaelmia : koottuja ja osaksi mukaillen suomennettuja : 1 vihko : Herätyksiä. O. Palander, Pori 1866
Herran sabbatista : neuvo- ja varoitus-sana Suomen kansalle. Wilen, Turku 1866, 2. painos 1874
Hengellisiä kertomuksia ja kuvaelmia : koottuja ja osaksi mukaillen suomennettuja : 2 vihko : Jumalan ihmeellisiä johdatuksia ja sallimia. O. Palander, Pori 1867
Hengellisiä kertomuksia ja kuvaelmia : koottuja ja osaksi mukaillen suomennettuja : 3 vihko : Lasten kasvatuksesta : vanhemmille ja lapsille. O. Palander, Pori 1867
Hengellisiä kertomuksia ja kuvaelmia : koottuja ja osaksi mukaillen suomennettuja : 4 vihko : Martyreitä, uskon-puhdistuksen aikana. O. Palander, Pori 1867
Lyhyt rukous-päivä-postilla : 1 vihko, 1:n rukous-päivän saarnoja. O. Palander, Pori 1867
Pitäjäänkertomuksia I : Historiallinen ja maantieteellinen kertomus Pirkkalan pitäjäästä. Suomalaisen Kirjallisuuden Seura, Helsinki 1869, uusintapainos Pirkkala-seura 2000
Entinen Ikalinen : historiallinen kertomus Ikalisten, Parkanon ja Kankaanpään pitäjistä. Pitäjänkertomuksia 4. Suomalaisen Kirjallisuuden Seura, Helsinki 1871, näköispainos Ikaalinen-seura 1974, 1994
Oppi ihmisen voimista hengellisissä asioissa sekä parannuksesta ja uskosta : Raamatun ja evangelisen tunnustuksen mukaan. W. Carlsson, Turku 1872
Uusi testamentti selityksineen. Wilen, Turku 1872
Pyhä Raamattu tarpeellisilla selityksillä varustettu : Vanha Testamentti 1 osa : Moseksen kirjat. Wilen, Turku 1874
Pyhä Raamattu tarpeellisilla selityksillä varustettu : Vanha Testamentti 2 osa : Historialliset kirjat. Wilen, Turku 1875
Pyhä Raamattu tarpeellisilla selityksillä varustettu : Vanha Testamentti 3 osa : Runolliset kirjat. Wilen, Turku 1876
Wilhelm Dilthey

Wilhelm Dilthey
Wilhelm Dilthey (19. marraskuuta 1833–1. lokakuuta 1911) oli saksalainen historioitsija, psykologi, sosiologi sekä hermeneutiikan ja filosofian tutkija.
Diltheytä voidaan pitää empiristinä, vastakohtana saksalaisessa filosofiassa tuohon aikaan yleisesti vaikuttaneeseen idealismiin. Hänen empiiriset työnsä eroavat kuitenkin brittiläisestä empirismistä hänen Kantilta peräisin olevien tietoteoreettisten oletustensa vuoksi.
Teoksia

Einleitung in die Geisteswissenschaften (1863)
Die Entstehung der Hermeneutik (1900)
Das Erlebnis und die Dichtung (1906)
Der Aufbau der geschichtlichen Welt in den Geisteswissenschaften (1910)
Die Typen der Weltanschauung und ihre Ausbildung in den Metaphysischen Systemen (1919)
Die geistige Welt
Jugendgeschichte Hegels und andere Abhandlungen zur Geschichte des deutschen Idealismus
Pädagogik. Geschichte und Grundlinie des Systems
Studien zur Geschichte des deutschen Geistes. Leibniz und sein Zeitalter, Friedrich der Grosse und die deutsche Aufklärung, das achtzehnte Jahrhundert und die geschichtliche Welt
Vom Anfang des geschichtlichen Bewusstseins. Jugendaufsätze und Erinnerungen
Zur preussischen Geschichte. Schleiermachers politische Gesinnung und Wirksamkeit
Kant's Werke
Briefwechsel zwischen Wilhelm Dilthey und dem Grafen Paul Yorck von Wartenburg 1877–1897 (Hildesheim 1995)
Aiheesta muualla

Makkreel, Rudolf: Wilhelm Dilthey The Stanford Encyclopedia of Philosophy. The Metaphysics Research Lab. Stanford University. (englanniksi)
Oesch, Erna: Dilthey, Wilhelm Logos-ensyklopedia. Filosofia.fi.
Aban Finta

| Aban Finta> Transilvanian voivodi |
| --- | --- |
 1278 - 1280  
Edeltäjä:  Miklós Pok
Seuraaja:  Meran István Tekesinpoika
Henkilötiedot
Kuollut: vuoden 1280 jälkeen
Aban Finta (romaniaksi Finta Aba; unk. Aba nembéli Szalánci Finta) oli unkarilainen aatelinen, joka toimi Transilvanian voivodina vuosina 1278 - 1280. Hänet nimitti tehtäväänsä Unkarin kuningas Ladislaus IV.
Vouprasía

| Vouprasía Βουπρασία |
| --- | --- |
 Kunnallisyksikön sijainti
 Vouprasía
 Koordinaatit: 38°2′N, 21°22′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Andravída-Kyllíni
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  390303
Väkiluku (2011):  8 388
Aikavyöhyke:  UTC+2
 – Kesäaika:  UTC+3
Postinumero:  270 52
Suuntanumero(t):  26230
Rekisterikilpi:  IA
Infobox OKVirheellinen NIMI-arvo: 
Vouprasía (kreik. Βουπρασία; myös Vuprasía; virallisesti Δημοτική Ενότητα Βουπρασίας, Dimotikí Enótita Vouprasías) on yksi Andravída-Kyllínin kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 8 388 (vuonna 2011).
Vouprasían kunnallisyksikkö käsittää Andravída-Kyllínin kunnan koillis- ja itäosan. Se on ottanut nimensä alueella sijainneelta antiikin ajan Buprasionin kaupungilta. Kunnallisyksikön suurimmat asutukset ovat Várdan ja Néa Manoládan kaupungit. Vouprasía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andravída-Kyllínin kunnaksi yhdessä Andravídan, Kástro-Kyllínin ja Lechainán kanssa, jolloin se muuttui uuden kunnan kunnallisyksiköksi.
Kunnallisyksikön osat

Vouprasían kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Aetorráchi | Aetorráchi | 92 |
| Aetorráchi | Dáfni | 132 |
| Kapeléto | Kapeléto | 362 |
| Kapeléto | Thanasoulaíika | 204 |
| Kourtési | Áno Kourtési | 217 |
| Kourtési | Kottéika | 55 |
| Kourtési | Kourtési | 385 |
| Manoláda | Brínia | 148 |
| Manoláda | Karvounaíika | 40 |
| Manoláda | Loutrá Yrmínis | 2 |
| Manoláda | Manoláda | 844 |
| Manoláda | Méga Péfko | 54 |
| Manoláda | Samaraíika | 96 |
| Néa Manoláda | Néa Manoláda | 2 006 |
| Neápoli | Neápoli | 153 |
| Nisí | Agía Marína | 35 |
| Nisí | Ágios Athanásios | 3 |
| Nisí | Karavoulaíika | 83 |
| Nisí | Kremmýdi | 28 |
| Nisí | Nisí | 203 |
| Várda | Kómi | 97 |
| Várda | Kougaíika | 68 |
| Várda | Psári | 261 |
| Várda | Sympánio | 353 |
| Várda | Várda | 2 291 |
| Xeniés | Kalyvákia | 71 |
| Xeniés | Palaiochóra | 24 |
| Xeniés | Xeniés | 81 |
Yhteensä: 8 388
Valkeajärvi (Mikkeli, Ruhalanniemi)

| Valkeajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°37′15″N, 27°00′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Mustajärveen 
Järvinumero:  14.922.1.044
Mittaustietoja
Pinnankorkeus:  121,4 m  
Pituus:  840 m  
Leveys:  210 m  
Rantaviiva:  1,912 km  
Pinta-ala:  10,487 ha  
Saaria:  ei saaria 
 fiValkeajärvi 
Valkeajärvi  on Etelä-Savossa Mikkelissä  Ruhalanniemen lähellä sijaitseva järvi.
Maantietoa

Järvi on 840 metriä pitkä, 210 metriä leveä, ja sen pinta-ala on 10,5 hehtaaria. Järvellä ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Järven vedenpinnan korkeus on 121,4 metriä mpy.
West Palm Beach

| West Palm Beach |
| --- | --- |


 West Palm Beach
 Koordinaatit: 26°42′35″N, 80°03′51″W 
Valtio:  Yhdysvallat
Osavaltio:  Florida
Piirikunta:  Palm Beach
Kunnallishallinto:  5. marraskuuta 1894
Hallinto:  
 – Pormestari:  Keith A. James (2019–)
Väkiluku (2020):  117 415
Aikavyöhyke:  UTC-5
 – Kesäaika:  UTC-4
 
 wpb.org 
Infobox OKVirheellinen NIMI-arvo: 
West Palm Beach on kaupunki Palm Beachin piirikunnassa Floridan osavaltiossa Yhdysvalloissa. Kaupungissa asui vuoden 2020 väestönlaskennassa 117 415 ihmistä.
West Palm Beach sijaitsee Floridan kaakkoisosassa Lake Worth -nimisen laguunin länsirannalla. Laguunin toisella rannalla on Palm Beach. Laguunin erottaa Atlantista kapea saari.
West Palm Beach sai kunnallisoikeuden 5. marraskuuta 1894, ja se on Floridan koillisosan vanhin kunta. Miamille oikeudet myönnettiin kaksi vuotta myöhemmin. West Palm Beachin perusti teollisuusmies Henry Flagler, joka suunnitteli kaupungin keskustan ja nimesi katuja paikallisten kasvien mukaan. Flagler rakensi Florida East Coast Railwaytä, ja hän teki West Palm Beachista työläisten tukikohdan ja vaihtopaikan. Kaupungista kehittyi parempien liikenneyhteyksien ansiosta matkailun, liiketalouden ja finanssialan keskus.
West Palm Beachin kunnallishallintoa johtaa vahva pormestari, jolla on toimeenpanovalta. Hallintojohtajana toimii city administrator, joka vastaa kaupungin jokapäiväisistä toiminnoista. West Palm Beachin pormestariksi valittiin vuonna 2023 toiselle nelivuotiskaudelle Keith A. James.
Aiheesta muualla

Kuvia tai muita tiedostoja aiheesta West Palm Beach Wikimedia Commonsissa
Matkaopas aiheesta West Palm Beach Wikivoyagessa (englanniksi)
Kaupungin verkkosivusto (Arkistoitu – Internet Archive) (englanniksi)
Abalak (departementti)

Tahouan alueen departementit.
Abalak on departementti Nigerin Tahouan alueella. Se sijaitsee Sahelin vyöhykkeen kuivassa ja köyhässä pohjoisosassa. Departementin pinta-ala on noin 20 000 neliökilometriä. Asukkaita on 108 800 henkeä (vuonna 2010, arvio).
Departementin hallinnollinen keskus on Abalakin kaupunki. Sen lisäksi siihen kuuluvat Akoubounoun, Azèyen, Tabalakin ja Tamayan maalaiskunnat. Asukkaat ovat tuaregeja, fulbeja, hausoja ja arabeja.
Paikallisia elinkeinoja ovat paimentolaisuuteen perustuva karjanhoito sekä vähäisessä määrin maanviljely. Nautoja, lampaita, vuohia, hevosia ja kameleja kasvatetaan myytäväksi Nigeriaan, Beniniin, Algeriaan ja Libyaan. Tärkeimmät viljelykasvit ovat hirssi ja durra. Naiset tekevät perinteisiä käsitöitä.
Wilhelmus Bekkers

| Mitalit> Maa:   Alankomaat.Miesten köydenveto. Olympialaiset  | Mitalit> Maa:   Alankomaat.Miesten köydenveto. Olympialaiset  | Mitalit> Maa:   Alankomaat.Miesten köydenveto. Olympialaiset  | Maa:   Alankomaat> Miesten köydenveto. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Wilhelmus Johannes Bekkers (21. elokuuta 1890 Arnhem – 13. marraskuuta 1957 Arnhem) oli alankomaalainen köydenvetäjä. Hän kilpaili vuoden 1920 kesäolympialaisissa Antwerpenissä ja kuului siellä maansa hopeaa saaneeseen joukkueeseen.
Victorian asema

Victorian asema on keskeinen rautatieasema ja Lontoon metron District Linen, Circle Linen ja Victoria Linen asema Westminsterin alueella Lontoossa Yhdistyneessä kuningaskunnassa. Se kuuluu Oyster-kortin vyöhykkeeseen 1. Vuonna 2013 metroasemaa käytti 84,58 miljoonaa matkustajaa. Rautatieasemaa käytti 81,4 miljoonaa matkustajaa (2013), joten se on Britannian toiseksi vilkkain rautatieasema Waterloon rautatieaseman jälkeen.
Gatwick Express Gatwickin lentoasemalta saapuu Victorian asemalle.
Sisäänkäynti rautatieasemalle.
Historia

Asema rakennettiin 1800-luvun puolivälissä, jolloin eri rautatieyhtiöt kilpailivat kiivaasti pääkaupunginliikenteestä. Lontoo West Endin markkinaosuutta hamunneet the London Brighton & South Coast Railway (LBSCR) ja London Chatham & Dover Railway (LCDR) päättivät yhdistää voimansa ja tukea Victoria Station & Pimlico Railway -nimistä hanketta, joka sai luvan rakentaa uuden aseman lähelle Buckinghamin palatsia. Asemaa varten rakennettiin Grosvenorin silta, joka oli ensimmäinen Thamesin ylittävä rautatiesilta. LBSCR:n osuus asemasta avattiin 1. lokakuuta 1860, ja LCDR:n osuus 25. elokuuta 1862.
Aiheesta muualla

Kuvia tai muita tiedostoja aiheesta Victorian asema Wikimedia Commonsissa
| Pohjoiseen/Länteen | Victorian metroasema | Victorian metroasema | Victorian metroasema | Etelään/Itään |
| --- | --- | --- | --- | --- |
| Sloane Squaren metroasema ▷ Edgware Roadin metroasema (en) |  |  Circle Line |  | St. James’s Parkin metroasema ▷ Hammersmithin metroasema via Tower Hillin metroasema |
| Sloane Squaren metroasema ▷ Wimbledon (d) / Richmondin asema (en) / Ealing Broadway (en) |  |  District Line |  | St. James’s Parkin metroasema ▷ Upminsterin asema (en) |
| Green Parkin metroasema ▷ Walthamstow Centralin metroasema (d) |  |  Victoria Line |  | Pimlicon metroasema (en) ▷ Brixtonin metroasema |
Wilhelmus Demarteau

Wilhelmus Joannes eli Guillaume Jean Demarteau MSF (24. tammikuuta 1917 Horn – 5. joulukuuta 2012) oli alankomaalainen, Indonesiassa toiminut roomalaiskatolinen piispa. Hänet vihittiin papiksi 27. heinäkuuta 1941 ja nimitettiin Bandjarmasinin apostoliseksi vikaariksi sekä Arsinoë in Cypron titulaaripiispaksi 6. tammikuuta 1954. Piispaksi vihkiminen seurasi 5. toukokuuta. Pääkonsekraattorina toimi Georges-Marie-Joseph-Hubert-Ghislain de Jonghe d'Ardoye, jota avustivat Tarcisius Henricus Josephus van Valenberg ja Albert Soegijapranata.
3. tammikuuta 1961 Demarteau sai nimityksen Bandjarmasinin hiippakunnan piispaksi. Hän osallistui Vatikaanin toiseen kirkolliskokoukseen. Hänen aikanaan hänen johtamansa hiippakunta muutti nimensä muotoon Banjarmasin. Hän erosi tehtävistään 6. kesäkuuta 1983.
149

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
149 (CXLIX) oli normaalivuosi (ei karkausvuosi), joka alkoi tiistaista.
Syntyneitä

Zhu Jun, komentaja Keltaisten turbaanien kapinassa
Wolfram Alpha

| Wolfram Alpha |
| --- | --- |


Verkkosivusto:  http://www.wolframalpha.com/
Tyyppi:  Haku- ja vastauskone
Kielet:  englanti
Omistaja:  Wolfram Research
Luonut:  Wolfram Research
Avattu:  15. toukokuuta 2009, virallisesti 18. toukokuuta 2009
Nykyinen tila:  Aktiivinen
Wolfram Alpha (myös muodossa WolframAlpha tai Wolfram|Alpha) on Wolfram Researchin kehittelemä haku- ja vastauskone, joka julkaistiin 15.5.2009. Wolfram Alphan toiminta pohjautuu Wolfram Researchin kehittelemään Mathematica-laskentaohjelmaan tiedon etsimisessä ja käsittelyssä.
Vastauskoneelle voi esittää yksittäisten hakusanojen lisäksi myös suoria kysymyslauseita, joihin se etsii vastausta tietokannoistaan. Muista hakukoneista eroten Wolfram Alpha ei anna vastausta linkkilistana, vaan mm. numeroina, taulukkoina ja kuvina.  Lisäksi Wolfram Alpha pystyy suorittamaan symbolista ja numeerista laskentaa sekä piirtämään kuvaajia annetuista funktioista.
Aiheesta muualla

WolframAlpha
Abdiqasim Salad Hassan

| Abdiqasim Salad Hassan |
| --- | --- |
 Abdiqasim Salad Hassan vuonna 2005.
Somalian presidentti
 2000–2004  
Edeltäjä:  (ei ketään 1997–2001)
Seuraaja:  Abdullahi Yusuf Ahmed
Henkilötiedot
Syntynyt: 1. tammikuuta 1941 (ikä 83)
Abdiqasim Salad Hassan (somaliksi Cabdiqaasim Salaad Xasan arab. عبدي قاسم صلاد حسن‎) (s. 1941) on somalialainen poliitikko. Hän toimi pakolaispresidenttinä 2001–2004 sijoituspaikkana Djibouti vuoden 2006 lopulle. Hänellä ei ole virallista tehtävää siirtymäkauden hallinnossa. Hän on aiemmin toiminut Siad Barren hallituksessa ennen sen kaatumista 1991 sisäasiain- ja valtiovarainministerinä. Hän on syntyisin Mogadishuun keskittyneen Hawiye-klaanin alaklaanista Habr Gedir.
Hassanin veli Abdi Salad Hassan toimii myös Somalian politiikassa.
With a Little Help from My Friends

| ”With a Little Help from My Friends” The Beatles |
| --- | --- | --- |

Kappaleen tiedot
 Albumilta: Sgt. Pepper’s Lonely Hearts Club Band
 Julkaistu: 1. kesäkuuta 1967
 Tuottaja(t): George Martin
 Tyylilaji: pop
 Kesto: 02.44
 Levy-yhtiö:  Parlophone    Capitol Records
Sgt. Pepper’s Lonely Hearts Club Bandin muut kappaleet
| ”Sgt. Pepper’s Lonely Hearts Club Band” 1. | ”With a Little Help from My Friends” 2. | ”Lucy in the Sky with Diamonds” 3. |
With a Little Help from My Friends (1967) on The Beatlesin kappale yhtyeen albumilta Sgt. Pepper's Lonely Hearts Club Band. Kappaleen on säveltänyt kaksikko Lennon/McCartney.
Kappale luotiin rumpali Ringo Starrin laulettavaksi, ja Lennon piilotti siihen useita sanaleikkejä, joita Starr ei kappaletta nauhoitettaessa tiennyt.
Joe Cocker levytti sävelmästä Beatles-versioon verrattuna hyvin erilaisen, 6/8-tahtilajissa kulkevan  sovituksen, jonka hän esitti myös Woodstockin rockfestivaaleilla kesällä 1969. Myöhemmin Cockerin versio tuli tunnetuksi televisiosarjan Kesä 68 (1988–1993) alkutunnusmusiikkina, ja sitä on monissa arvioissa pidetty yhtenä kaikkien aikojen parhaista cover-versioista.
Abdi Farah Shirdon Saaid

| Abdi Farah Shirdon Saaid |
| --- | --- |

Somalian pääministeri
 17. lokakuuta 2012 – 21. joulukuuta 2013  
Edeltäjä:  Abdiweli Mohamed Ali
Seuraaja:  Abdiweli Sheikh Ahmed
Henkilötiedot
Syntynyt: 1958 
Abdi Farah Shirdon Saaid (somaliksi Cabdi Faarax Shirdoon Saacid, arab. عبدي فارح شردون سعيد‎) on somalialainen liikemies ja poliitikko, joka oli maan pääministeri vuodesta 2012. Saaid opiskeli 1970-luvulla Somalian kansallisessa yliopistossa. Myöhemmin hän toimi talousasiantuntijana sekä talous- että maatalousministeriössä. Siad Barren hallituksen kaatuessa vuonna 1991, Saaid muutti Keniaan, missä hän toimi liikemiehenä.
Shirdonin pääministerikausi kesti 13 kuukautta ja päättyi kun hän hävisi luottamusäänestyksen parlamentissa 65-184.
Abdiel-luokka

| Abdiel |
| --- | --- |
 Luokkaan kuulunut HMS Apollo vuonna 1945

Tekniset tiedot
Uppouma:  2 650 t (standardi) 4 000 t (max)
Pituus:  127,40 m (kokonaispituus)
Leveys:  12,19 m
Syväys:  4,50 m
Koneteho:  72 000 hv
Nopeus:  39,75 solmua
Miehistöä:  242
Aseistus
Meritorjunta:  156 miinaa
Ilmatorjunta:  6 x QF 4"/L45 (102 mm) Mk XVI -tykkiä asennettuna pareittain HA/LA Mk XIX -torneihin 4 x QF 2 naulan Mk VIII -ilmtorjuntatykkiä neliputkisena Mk VII -asennuksena 8 x Vickers .50" Mk III -ilmatorjuntakonekivääriä nelipiippuisena Mk I -asennuksena
Abdiel-luokka oli Britannian kuninkaallisen laivaston toisessa maailmansodassa palvellut kuuden aluksen miinalaivan muodostama luokka. Luokan aluksista neljä ensimmäistä tilattiin 1938 ja kaksi tilattiin osana ensimmäistä hätäohjelmaa. Ne oli suunniteltu nopeisiin miinoitusoperaatioihin vihollisen vesillä lähellä satamia tai merireittejä. Tehtävänsä vuoksi alusten tuli olla nopeita ja niiden ilmapuolustuksen tuli olla riittävää.
Myöhemmin tilatut HMS Apollo ja HMS Ariadne oli aseistettu ainoastaan neljällä nelituumaisella ja kaksinaulaisten tilalle oli asennettu Apollolla kaksi kaksiputkista Bofors 40 mm -ilmatorjuntatykkiä ja Ariadnelle kolme.